Diari Oficial de la Generalitat Valenciana


Sumari del DOGV 6623, del 05-10-2011 (2011/9706)

Notificació de la sentència i interlocutòria d'aclariment dictades en el judici verbal número 183/2004.
-------------------------------------------------------------------------------------------------------

### Dades del document

Número de DOGV
:   6623

Data del DOGV
:   05-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9706


Organisme emissor
:   Jutjat de Primera Instància Número 1 de Nules

Tipus de document
:   Edicte

Notificació de la sentència i interlocutòria d'aclariment dictades en el judici verbal número 183/2004. [2011/9706]  
Jutjat de Primera Instància número 1 de Nules  
Juí verbal - 000183/2004  
Part demandant Fontaplic  
Part demandada Ana Carmen Báguena Salvador  
Sobre  
En el juí referenciat, s'ha dictat la resolució el literal de la qual és el següent:   
Jutjat de Primera Instància número 1 de Nules  
Avinguda Marques de Santa Cruz, 15  
Telèfon: 81 064 75 33  
NIG:12340-21-0-5274-2831599.  
  
Procediment: juí verbal 183/2004  
Sentència número 41/2010  
Nules, 15 d'abril de 2010  
  
Sonia Lleó Martín, jutgessa substituta del Jutjat de 1a Instància i Instrucció número 1 de Nules, ha conegut aquestes interlocutòries de juí verbal en reclamació de quantitat 183/2004, promogudes per la procuradora Carmen Rubio Antonio, en nom i representació de Fontaplic, SL, i en la seua defensa el lletrat Miguel Baena Muñoz, contra els possibles hereus ignorats de Ana Carmen Báguena Salvador, declarats en situació de rebel·lia processal mitjançant Resolució de 12 de febrer de 2010.  
  
Cosa que pronuncie en base als següents:  
  
Antecedents de fet  
Primer. La procuradora Carmen Rubio Antonio, en la representació indicada i per mitjà d'un escrit que per torn de repartiment va correspondre a este Jutjat, va presentar demanda de juí verbal en reclamació de quantitat contra Ana Carmen Báguena Salvador, en què, després d'exposar els fets i fonaments de dret que estimava pertinents a la seua reclamació, acabava suplicant que "es dicte sentència per la qual es condemne els demandats a pagar a la meua representat la quantitat que se'ls deu per import d'1.914,03 euros, que haurà d'incrementar-se amb l'interés legal dels diners des de la data de la present reclamació, tot això, amb expressa imposició de costes als demandats"   
Segon. Admesa a tràmit la demanda per interlocutòria de 24 de març de 2004, se'n va traslladar a la demandada i es va citar a les parts a l'acte de juí, que si bé es va assenyalar per al 6 de febrer de 2009, este es va suspendre a la vista de la sol·licitud de la part demandada, tal com consta en l'acta unida a estes actuacions.  
  
Per mitjà d'un escrit de 23 de febrer de 2009, presentat per la part demandada, es va comunicar la defunció d'Ana Carmen Báguena Salvador, fet que havia tingut lloc el 12 de febrer de 2009, constant inscrita la seua defunció en la Secció Tercera, Tom 313, pàgina 218, del Registre Civil de Castelló.  
Per Resolució de 30 de març de 2009 es va traslladar la certificació literal de defunció de la demandada a les parts a fi que instaren el que al seu dret convingueren.  
Atesa la resolució, per la representació processal de la part demandada es va presentar, el 24 d'abril de 2009, un escrit pel qual se sol·licitava l'emplaçament als hereus o drethavents de la demandada. Per la part actora, per mitjà d'un escrit d'11 de febrer de 2010, es va sol·licitar la continuació del procediment en els termes que preveu l'article 16.3 de la LEC.  
Mitjançant la Resolució de 12 de febrer de 2010, es va acordar la continuació del procediment en els termes que preveu l'article 16.3 de la LEC, i es declara a la part demandada en situació de rebel·lia processal, per no conéixer la part actora els successors de la demandada difunta, i es convoca les parts a la vista del juí verbal per al dia 6 d'abril de 2010, i aquesta resolució es notifica per edictes als successors de la part demandada.  
Tercer. En el referit acte del juí, que es va celebrar el dia assenyalat, la part actora, única compareixent, es va ratificar en el seu escrit de demanda, i després de ser rebut el plet a prova, va proposar com a mitjans de prova que intentava valdre's en defensa de les seues pretensions, en primer lloc, la documental, que deia que es tingueren per reproduïts els documents acompanyats a l'escrit de demanda; i en segon lloc, la testifical de Pascual Colonques Canós. Els referits mitjans de prova van ser admesos i practicats, declarant-se, a continuació, conclòs l'acte i vist per a sentència.  
  
Quart. En la substanciació de les presents interlocutòries s'ha observat el compliment de les prescripcions legals.  
  
Fonaments de dret  
  
Primer. Com ha quedat anteriorment exposat, la part actora, en la seua demanda instauradora del present procediment, exercitava una acció de reclamació de demandant la suma de mil nou-cents catorze euros amb tres cèntims d'euro (1.914,03?), en tant que suma deguda per la senyora Báguena Salvador a l'entitat actora, en virtut dels servicis prestats a aquella durant els mesos de juliol, agost i setembre de l'any 2000, al ser l'empresa demandant una entitat dedicada a les instal·lacions de llanterneria, aigua, gas, calefacció, aire condicionat i llanterneria industrial. Així, segons tenia ocasió d'exposar en la seua demanda, posteriorment ratificada en l'acte de juí, el dit import es corresponia amb els materials instal·lats i servicis executats per l'empresa demandant en l'habitatge propietat de la demandada senyora Báguena.  
  
Com a fonament de la pretensió descrita, per la part actora s'al·legava l'aplicació dels articles 1.542, 1.544 del Codi Civil referents a l'arrendament d'obra; articles 1.089, 1.090 i 1.091, relatius a les obligacions en general; i articles 1.156, 1.157, 1.254, 1.255, 1.256 i 1.258; 1.100 i 1.108 relatius als interessos, tots ells del Codi Civil.  
  
Segon. Amb caràcter previ a l'examen de l'acció exercitada, cal assenyalar que, en els juís declaratius, la rebel·lia en tant que situació processal en què es troba la part demandada determina l'absència del litigi del litigant concernit, la qual cosa produeix una situació d'incertesa sobre la seua posició jurídica respecte de la pretensió actuada d'advers, la qual, per la seua mateixa naturalesa, no autoritza a dictar automàticament sentència de conformitat amb les peticions de l'actor, sinó que resulta necessari que per part del demandant s'acredite la realitat dels fets que constitueixen el fonament de la seua pretensió. En conseqüència, la situació de rebel·lia processal en què es troba la part demandada ens obliga a examinar si dels diferents mitjans de prova practicats ha resultat acreditada l'existència del deute, així com, si és el cas, la seua discussió.  
Examinades les actuacions, procedix la íntegra estimació de la demanda, per quant de la prova practicada resulta la concurrència de totes les condicions legalment i jurisprudencialment exigides perquè l'acció de reclamació de quantitat puga ser considerada. D'esta manera, atés que es tracta d'una acció de la naturalesa indicada, d'allò que s'ha actuat ha de resultar prou acreditada l'existència del deute, el pagament del qual es reclama, i, si és el cas, la seua discussió. Així, pel que fa al primer dels elements exposats, este òrgan judicial considera provada l'existència de la relació jurídica entre les parts, així com l'obligació de pagament per part de la demandada de la quantitat reclamada de mil nou-cents catorze euros amb tres cèntims d'euro (1.914,03?), en virtut dels documents acompanyats a l'escrit de demanda, consistents en els albarans i factures en què es descriuen els servicis prestats i materials empleats (documents 1 a 12 de la demanda), per als quals els resulta d'aplicació l'eficàcia probatòria que als documents privats atribueix l'article 326 de la Llei d'Enjudiciament Civil (LEC), en relació amb l'article 319 del mateix cos legal, atesa la falta d'impugnació de la seua autenticitat per la part a qui perjudiquen, açò és, pel demandat, així com de la testifical del senyor Colonques, que va reconéixer que l'empresa actora va prestar els seus servicis en l'habitatge de la demandada.  
  
Pel que es referix a la segona de les condicions expressades en el paràgraf primer del present fonament jurídic, la seua acreditació és conseqüència de la circumstància que per part del demandat no s'ha acreditat el compliment de l'obligació de pagament o la seua extinció per qualsevol altra causa, càrrega amb què estava gravat ex article 217 de la LEC, en tant que precepte regulador de la denominada teoria de la càrrega de la prova, que implica que, quan el tribunal considere dubtosos els fets dels quals depenga la resolució de la causa, desestimarà les pretensions de l'actor o del demandat, tot depenent de a qui corresponga la càrrega de provar-los. Així, pel fet que la prova de la falta d'exigibilitat o discussió del deute reclamat correspondria al demandat d'acord amb el que establix l'article 217.3 de la LEC, en disposar que correspon al demandat la càrrega de provar els fets que impedisquen, extingisquen o enerven l'eficàcia jurídica dels fets en els quals l'actor fon les seues pretensions, procedix entendre's prou provada la falta de compliment per part del demandat de l'obligació de pagament de la suma de mil nou-cents catorze euros amb tres cèntims d'euro (1.914,03 €) deguda pels servicis prestats per l'actora en l'habitatge de la senyora Báguena.  
  
Vista la confirmació del que s'ha dit anteriorment i vist que resulta d'aplicació el que disposa l'article 1.091 del CC, segons el qual "les obligacions que naixen dels contractes tenen força de llei entre les parts contractants, i han de complir-se al seu", en relació amb el que preveuen els articles 1.088, 1.089 i 1.911 del CC, així com el 1.544 del CC, procedix estimar íntegrament la demanda interposada per l'entitat Fontaplic SL contra els possibles hereus ignorats d'Ana Carmen Báguena Salvador, de tal forma que se'ls condemna a pagar a l'actora la suma de mil nou-cents catorze euros amb tres cèntims d'euro (1.914,03?), més els interessos legals meritats per l'esmentada quantitat des de la data d'interposició de la demanda segons el que disposa els articles 1.101 i 1.108 CC, i processals des de la data de la sentència fins al complet pagament segons el que establix l'article 576 de la LEC.  
  
Tercer. Quant a les costes causades en la tramitació del present procediment, resulta d'aplicació el que disposa l'apartat 1r de l'article 394 de la LEC i, per tant, aniran a càrrec de la part demandada, per haver sigut desestimades totes les seues pretensions.  
Vistos els preceptes legals citats i la resta de general i pertinent aplicació,  
  
Dispositiva  
Que estime íntegrament la demanda interposada per la procuradora Carmen Rubio Antonio, en nom i representació de Fontaplic SL, contra els possibles hereus ignorats d'Ana Carmen Báguena Salvador, declarats en situació de rebel·lia processal, i condemne els possibles hereus ignorats d'Ana Carmen Báguena Salvador, a pagar a l'actora la quantitat de mil nou-cents catorze euros amb tres cèntims d'euro (1.914,03?), més els interessos legals meritats per l'esmentada quantitat des de la data d'interposició de la demanda segons el que disposa els articles 1.101 i 1.108 CC, i processals des de la data de la sentència fins al complet pagament segons el que establix l'article 576 de la LEC.  
  
Notifiqueu aquesta sentència a les parts, I feu-los saber que en ontra cap la interposició de recurs d'apel·lació, que, si és el cas, haurà de preparar-se davant d'aquest Jutjat dins dels cinc dies següents a aquell en què siga notificat.  
Aquesta és la meua sentència, de la qual s'expedirà testimoni per a incorporar-ho a les actuacions, cosa que pronuncie, mane i firme: Sonia Lleó Martín, jutgessa substituta del Jutjat de Primera Instància i Instrucció número 1 de Nules.  
Publicació. Donada, llegida i publicada va ser l'anterior sentència per la jutgessa que la va dictar en el dia de la seua data. En done fe.  
  
Testimoni  
El senyor Sergio Bustamante Belén, secretari del Jutjat de Primera Instancia número 1, certifique:  
Que en l'assumpte referenciat que se segueix en aquest Jutjat s'ha dictat el que literalment diu:  
Jutjat de Primera Instància número1   
Nules  
Avinguda Marqués de Santa Cruz, 15.  
Telèfon: 33 973 51 28.  
NIG: 12547-34-0-4756-4825545.  
Procediment: juí verbal 183/04.  
  
Interlocutòria  
Jutgessa que la dicta: Sonia Lleó Martín.  
Lloc: Nules.  
Data: 23 d'abril de 2010  
Antecedents de fet  
  
Únic. El 21 d'abril de 2010, la procuradora senyora Rubio Antonio, ha presentat l'escrit sol·licitant l'aclariment de la dispositiva de la sentència dictada el 15 d'abril d'enguany. Donat compte del dit escrit, adjunteu-lo a les actuacions corresponents.  
  
Fonaments de dret  
Primer: l'article 214 de la Llei 1/2001, d'Enjudiciament Civil (LEC), estableix que els tribunals no podran variar les resolucions que pronuncien després de firmades, però si aclarir algun concepte obscur i rectificar qualsevol error material que patisquen.  
L'article 215 de l'esmentada Llei de Ritus, disposa que les omissions o defectes que pogueren patir sentències i interlocutòries i que fóra necessari remeiar per a portar plenament a efecte les dites resolucions podran ser esmenades, mitjançant interlocutòria, en els mateixos terminis i pel mateix procediment establits en l'article anterior.  
Segon. La sentència dictada en les presents interlocutòries, si bé en el seu fonament de dret tercer arreplega expressament que " Pel que fa a les costes causades en la tramitació del present procediment, resulta d'aplicació el que disposa l'apartat 1r de l'article 394 de la LEC i, per tant, aniran a càrrec de la part demandada, per haver sigut desestimades totes les seues pretensions", ha omés arreplegar el dit pronunciament en la disposició de la sentència.  
Sent evident que s'ha comés una omissió en la disposició de la sentència, respecte de la condemna en costes, procedix aclarir la seua disposició, en el sentit d'afegir que "Les costes causades en la tramitació del present procediment aniran a càrrec de la part demandada".  
  
Part dispositiva  
S'aclareix la dispositiva de la sentència dictada en les presents interlocutòries en el sentit d'afegir el següent: "Les costes causades en la tramitació del present procediment aniran a càrrec de la part demandada".  
Mode d'impugnació: esta resolució forma part de la Sentència de 15 d'abril de 2010, I es compta el termini per a recórrer-la des de la notificació d'aquesta interlocutòria (article 448.2 LEC).  
  
Ho acorda i firma sa senyoria. En done fe.